Okresná prokuratúra Kežmarok 
Michalská 2493/8A, 060 01 Kežmarok 1 	

Sp. zn. : Pv 309/15/7703	Kežmarok, 20.7.2015
EEČ : 2-56-64-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Kežmarok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 40,00 € 
b.	Konkrétny adresát peňažnej sumy určenej na všeobecne prospešné účely: XXXXX XXXXX v XXXXX, n.o., so sídlom XXXXX XXXXX, XXXXX 
c.	Suma odovzdaná štátu na peňažnú pomoc obetiam trestnej činnosti: 40,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-XXXXX.
Dňa 10.2.2015 v čase okolo 21.00 hod. v priestoroch rodinného domu č. XXXXX na XXXXX v XXXXX okres XXXXX, po predchádzajúcej slovnej hádke s dcérou mal. XXXXX, nar. XXXXX, týkajúcej sa jej správania a komunikácie prostredníctvom mobilného telefónu, túto fyzicky napadol tak, že ju raz otvorenou dlaňou udrel do oblasti tváre, čomu sa začala brániť nastavením rúk pred tvárou, preto ju druhýkrát udrel po ľavej ruke, chytil ju za oblečenie, pričom ju udrel do oblasti hrudníka na pravej strane, čím týmto konaním spôsobil svojej dcére XXXXX zranenia, a to zlomeninu hlavičky 4. záprstnej kosti ruky vľavo, pomliaždenie prednej strany pravej časti hrudníka s dobou liečenia a dobou práceneschopnosti v trvaní 5 týždňov. 

Odôvodnenie: 
	Uznesením povereného príslušníka Okresného riaditeľstva Policajného zboru XXXXX, Obvodného oddelenia Policajného zboru XXXXX, sp. zn. ORP-XXXXX z 27.4.2015 bolo začaté trestné stíhanie a súčasne vznesené obvinenie XXXXX pre prečin ublíženia na zdraví podľa § 156 ods. 1, ods. 2 písm. a) Trestného zákona s poukazom na § 139 ods. 1 písm. a), písm. c) Trestného zákona na skutkovom základe uvedenom vo výrokovej časti uznesenia. 
	
	V priebehu prípravného konania poverený príslušník PZ vypočul obvineného XXXXX, svedka-poškodenú XXXXX, svedka XXXXX, splnomocneného zástupcu XXXXX.,  svedkov XXXXX XXXXX, znalca XXXXX, zabezpečil vypracovanie znaleckého posudku z odboru zdravotníctvo a farmácia, odvetvie chirurgia a traumatológia, lekárske potvrdenia a lekárske správy, vyjadrenia zdravotnej poisťovne, správy a charakteristiky na obvineného, odpis registra trestov. 

	Po predložení spisového materiálu povereným príslušníkom PZ bol z Okresného súdu v XXXXX zabezpečený spisový materiál z mediačného konania sp. zn. XXXXX.

	Takto vykonaným dokazovaním bol objektívne zistený skutkový stav, pričom možno jednoznačne konštatovať, že v tomto prípade ku skutku skutočne došlo, skutok je prečinom ublíženia na zdraví podľa § 156 ods. 1, ods. 2 písm. a) Trestného zákona a tohto sa mal dopustiť práve obvinený XXXXX.   

	Preskúmaním vyšetrovacieho spisu bolo zistené, že vzhľadom na okolnosti prípadu a vzhľadom na osobu obvineného je možné postupovať v zmysle ustanovenia § 220 ods. 1 Trestného poriadku. 

	Preskúmaním príslušného spisového materiálu bolo zistené, že v uvedenej veci sa koná o prečine, na ktorý zákon ustanovuje trest odňatia slobody, ktorého hranica neprevyšuje hranicu stanovenú v ustanovení § 220 ods. 1 Trestného poriadku.  

	Podľa § 156 ods. 2 Trestného zákona možno za prečin ublíženia na zdraví uložiť trest odňatia slobody na jeden rok až tri roky. 

	Podľa ustanovenia § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery, považuje takýto spôsob rozhodnutia za dostačujúci.
 
	V priebehu prípravného konania bola na Okresnom súde v XXXXX vykonaná mediácia, počas ktorej obvinený a poškodení dali súhlas k vykonaniu mediácie, vyjadrili súhlas s postupom podľa § 220 ods. 1 Trestného poriadku a dňa 7.7.2015 uzatvorili dohodu o zmieri. 

	Obvinený XXXXX slobodne, vážne a určito vyhlásil, že spáchal skutok, za ktorý je stíhaný, svoje konanie oľutoval, urobil opatrenia na náhradu škody jednotlivým poškodeným formou osobného ospravedlnenia, ospravedlnil sa dcére.

	Poškodená mal. XXXXX od otca finančné odškodnenie nežiada, má ju rád, stará sa o ňu, nechce, aby bol stíhaný. 

	Poškodená XXXXX, zákonná zástupkyňa mal. XXXXX,  vyhlásila, že obvinený XXXXX urobil opatrenie na odstránenie následkov vzniknutých trestným činom formou osobného ospravedlnenia, bojí sa o dcéru, neuplatňuje žiadnu škodu. 

	Obvinený zložil na účet Okresnej prokuratúry XXXXX peňažnú sumu 80,- eur (osemdesiat) určenú na všeobecne prospešné účely, z ktorej 40,- eur podľa dohody o zmieri určil XXXXX v XXXXX, XXXXX, so sídlom XXXXX, IČO: XXXXX, č. účtu: XXXXX, vedený v XXXXX, pobočka XXXXX. Táto suma je primeraná závažnosti spáchaného trestného činu.  

	Obvinený XXXXX býva v rodinnom dome s manželkou so svojimi štyrmi maloletými deťmi a ďalšími členmi domácnosti. Je nezamestnaný, evidovaný na príslušnom úrade práce sociálnych vecí a rodiny, spoločný príjem rodiny vrátane prídavkov je v sume 380,- eur. Zo zabezpečeného odpisu registra trestov vyplýva, že doposiaľ nemá záznam v registri trestov, z výpisu z ústrednej evidencie priestupkov vyplýva, že od roku 2012 nebol prejednávaný v rámci priestupkového konania. Berúc do úvahy jeho doterajší život, všetky okolnosti prípadu, rozhodnutie o schválení zmieru a zastavení trestného stíhania je dostačujúce, účel trestného konania bude splnený aj takýmto spôsobom rozhodnutia. 

	Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery, som dospela k záveru, že takýto spôsob je dostačujúci z hľadiska naplnenia účelu Trestného zákona a Trestného poriadku.  

	S poukazom na všetky uvedené skutočnosti som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná (§ 215 ods. 6 Trestného poriadku).

JUDr. Martina Strižovská
prokurátorka